**Centrum pedagogicko-psychologického poradenstva a prevencie v Revúcej**

**pozývame Vás na**

**BALÓNOVÝ SPRIEVOD**

Pri príležitosti  Európskeho týždňa boja proti drogám pripravujeme

**„BALÓNOVÝ SPRIEVOD“**.

Európsky týždeň boja proti drogám vznikol pôvodne ako Týždeň prevencie voči drogám. Stalo sa už tradíciou, že počas tretieho novembrového týždňa sa organizujú a zviditeľňujú aktivity vo vzťahu k užívaniu drog.

Cieľom tohto sprievodu je aktivizovať odmietavý postoj mladých ľudí k užívaniu drog.

**Podmienky zapojenia do sprievodu:**

1. Sprievod je určený pre žiakov ZŠ, ŠZŠ a študentov SŠ a gymnázií.

2. Do Balónového sprievodu sa môže zapojiť i celá škola.

3. Pre jednu triedu je potrebný aspoň jeden billboard.

4. Billboard má byť grafickým vyjadrením zamerania sprievodu.

5. Technika: kresba, maľba , frotáž, koláž, grafika a grafický dizajn.

6. Veľkosť billboardu je ľubovoľná.

7. Billboardy nespĺňajúce podmienky budú vyradené.

8. Sprievod sa uskutoční dňa 20. 11. 2013 so začiatkom o 09:30 hod. v CPPPaP Revúca na Kollárovej ulici, v prípade nepriaznivého počasia sa sprievod presunie na ďalší deň.

9. Vyvrcholením sprievodu bude vypustenie balónov – ako symbol slobody. Tak ako balón si slobodne letí a vznáša  sa vo vzduchu, tak by sa mal aj človek slobodne rozhodovať, a nie byť spútaný závislosťou, ktorá riadi jeho rozhodnutia. Každý účastník sprievodu dostane balón a v závere ich spoločne vypustíme na Námestí slobody.

10. Žiakov a študentov je potrebné, aby sprevádzal vyučujúci, najlepšie triedny učiteľ.

11. Prihlásiť sa je potrebné do 11. 10. 2013. Prihlasovať sa môžete telefonicky na tel. čísle: 058/44 260 53

